આરબીઆઈ ગર્વનર ઉર્જીત પટેલના કાર્યકાળનો પ્રારંભ કેન્દ્ર સરકાર સાથે સૌહાર્દપૂર્ણ વાતાવરણમાં થયો હતો. આરબીઆઈએ કેન્દ્રની નોટબંધીના નિર્ણયનું સમર્થન કર્યું હતું. જો કે બાદમાં પ્રમુખ વ્યાજ દરના મુદ્દે બન્નેના સંબંધોમાં કડવાશ આવી અને ઉર્જીત પટેલના નેતૃત્વ હેઠળની મોનેટરી પોલિસી સમિતિ (એમપીસી)એ વ્યાજ દરો અંગે નિર્ણય લેતા પૂર્વે મુખ્ય આર્થિક સલાહકાર અરવિંદ સુબ્રમણ્યન સાથે મુલાકાત કરવા ઈનકાર કરી દીધો હતો.